সল্টলেকের রাস্তায় ভিন রাজ‍্যের আধার কার্ড, হুলস্থুল কাণ্ড

কলকাতা: এসআইআর আবহেই বিধাননগরের রাস্তা থেকে উদ্ধার একাধিক আধার কার্ড। রবিবার সকালে সল্টলেকের বিএ ব্লক থেকে ওই আধার কার্ডগুলি উদ্ধার হয়। খবর পেয়েই ছুটে আসে উত্তর বিধাননগর থানার পুলিশ। কীভাবে এতগুলি আধার কার্ড সেখানে এল তা নিয়ে ইতিমধ্যে তদন্ত শুরু করেছে পুলিশ। শুধু তাই নয়, যাঁদের নামে ওই আধার কার্ড, তাঁদের সঙ্গে যোগাযোগও করছে পুলিশ। পুলিশ সূত্রে খবর, আধার কার্ডগুলি ভিন রাজ্যের। কিন্তু সল্টলেকের রাস্তায় কীভাবে এল তা খতিয়ে দেখা হচ্ছে।

প্রত্যেকদিনের মতই প্রাত:ভ্রমনে বেরিয়েছিলেন সল্টলেকের বিএ ব্লক এলাকায়। তারাই প্রথমে দেখতে পান যে রাস্তার ধারে পরে রয়েছে একাধিক আধার কার্ড। সঙ্গে সঙ্গে উত্তর বিধাননগর থানার পুলিশকে খবর দেওয়া হয়। পুলিশ এসে ঘটনাস্থল থেকে একাধিক আধার কার্ড ও ভোটার কার্ড উদ্ধার করে। এই ঘটনায় রীতিমত চাঞ্চল্য ছড়িয়েছে এলাকাজুড়ে। কার্ডে থাকা নাম এবং নম্বর খতিয়ে দেখে সংশ্লিষ্ট ব্যক্তিদের সঙ্গে যোগাযোগ করে। তাঁদের মধ্যে অনেকেই পুলিশকে জানান, একটি সংস্থার মাধ্যমে রাজারহাট এলাকায় কাজে এসেছিলেন। সেই সংস্থায় আধার কার্ড জমা দিয়েছিলেন। তারই প্রতিলিপি হতে পারে।

আরও পড়ুন: বঙ্গে ৩ বছর কাটালেন রাজ্যপাল, আবেগপ্রবণ হয়ে এদিন কী বললেন তিনি?

পুলিশের দাবি, উদ্ধার হওয়া আধার সম্ভবত আসল নয়, জেরক্স। তবে আদেও তা ঠিক কী না, না কী এর পিছনে রয়েছে অন্য কোনও ঘটনা! তা নিয়ে প্রশ্ন থেকেই যাচ্ছে।

দেখুন খবর: